નવી દિલ્હીઃ એક એવું બિલ કે જે બિલ આવ્યાં પહેલાં જ દેશભરના બેંક કસ્ટમર્સમાં ગભરાટ ફેલાવી ગયું હતું તે FRDI બિલને કેન્દ્ર સરકારે પાછુ ખેંચી લીધું છે. કેન્દ્ર સરકારે FRDI બિલને લોકસભામાંથી પાછું ખેંચી લીધુ છે. આપને જણાવી દઈએ કે 2017ના ઓગસ્ટ મહિનામાં FRDI બિલને લોકસભામાં રજૂ કરવામાં આવ્યું હતું અને ત્યારબાદ આ બિલને સંયુક્ત સંસદીય સમિતિને રીફર કરવામાં આવ્યું હતું. ત્યારે હવે નાણાંપ્રધાન પીયૂષ ગોયલે જણાવ્યું છે કે કેન્દ્ર સરકાર બિલ પાછું લઈ રહી છે.